Marie Rodny Laurent Estéus
Marie Rodny Laurent Estéus, ki fèt 26 jen 1968 nan komin Lenbe, depatman Nò (Ayiti), se yon lengwis ayisyèn. 

Li se manm fondatè Akademi Kreyòl Ayisyen.

Biyografi 
Li fèt nan Lenbe kote li viv jouk li te genyen 13 lane. Li fè etid primè nan lekòl ‘‘Immaculée Conception’’. Li fè etid segondè nan Okap, premyèman nan Collège Régina Assumpta (CRA) soti sizyèm segondè rive reto, epi nan ‘‘Collège Notre Dame du Perpétuel Secours’’ (CNDPS) pou klas filozofi.

Nan lane 1995, li etidye Lengwistik nan Faculté de linguistique appliquée (FLA - Fakilte lengwistik aplike) nan Université d'État d'Haïti (UEH - Inivèsite Leta Ayisyen). Li fè yon lisans ak yon metriz nan ansèyman franse (Université des Antilles et de la Guyane) nan lane 2007.

Li te direktris kabinè Ministère à la Condition féminine et aux Droits des femmes (MCFDF - ministè sou kondisyon fi ak dwa fanm).

Li te marye avèk Sony Estéus.

Zèv li yo 
 1995 ː Koute, pale, li, ekri : 4 chemen konnen, biwo lang Kreyòl, SEA 
 2000 ː Haitian Creole English Bilingual Dictionary, Creole Institute – Indiana University: elaborasyon definisyon, Pòtoprens
 2002 ː Pen boutèy diven banbou, FOKAL
 2004 ː Pawòl fanm pou chanjman

Referans

Lyen deyò 
 Marie Rodny Laurent Estéus sou akademikreyol.net
 Marie Rodny Laurent Estéus : Akademi Kreyòl Ayisyen an ap rive byen lwen sou lenouvelliste.com

Moun
Fanm
Lengwis
Lengwis ayisyen
Nesans nan lane 1968